政令指定都市

係據日本《地方自治法》第12章第1節第252條19款第1項嘅規定所設立嘅市。雖然喺《地方自治法》寫做指定都市，不過因為佢係一種特殊政區，所以一般嗌做「政令指定都市」。此外可以省略做政令市、指定市。

喺行政上，呢啲指定市其實係屬於上一級嘅都道府縣，只不過佢哋嘅自治權會好大，大到有好多方面尤其市政、民政呢啲上一級行政區係干涉唔到佢，因為啲權都下放咗畀佢，同時呢啲市係有下面嘅轄區，反而一般嘅日本城市係無劃區。呢啲市轄區都會設事務所，個所長都係由市長委任。

指定市同中國嘅副省級市一樣同政府之間隔咗一層政區層級；而臺灣各直轄市有地方自治權力，但係直接畀政府管。

指定條件 
政令指定都市唔係話設就設嘅，最起碼要對得住個城市規模、重有政府行政管理能力。喺《地方自治法》入面規定人口要50萬以上，但實際個要求係100萬打上，或者退一步，閒閒哋70萬以上，點都要話可能將來超過100萬噉先得。不過有咗條件，亦唔係話升就升，有個審批覆核嘅。

歷史

明治以後 
1878年7月22號，制定咗郡區町村編制法。東京、大阪、京都三個城市做咗法令指定都市。

三市特例
1889年4月1號，市制開始實行。

1898年10月1號，三市特例制廢除。

1908年4月1號，名古屋市區制實施，成為大都市制度嘅例子。

1911年，修訂市制度法律，三市擁有法人資格。

六大都市行政監督特例
1922年，制定六大都市行政監督法。除咗原本嘅三市，加入神戶市、名古屋市、橫濱市成為六大都市。

1927年10月1號，橫濱市區制實施。

1931年9月1號，神戶市區制實施。

1943年7月1號，東京都制實施，東京市成為東京都。六大都市變做五大都市。六大都市行政監督特例改為五大都市行政監督特例。

二戰後 
特別市
1947年，公布地方自治法，計劃將五大都市改為獨立於府縣之外嘅特別市。

1956年，修改地方自治法，刪除有關特別市嘅規定，創立指定都市嘅系統。

指定都市
1956年9月1號，修訂後嘅地方自治法實施，五大都市成為政令指定都市。五大都市行政監督特例同日廢除。

1963年4月1號，北九州市成為五大都市外嘅第一個指定都市，做咗先例。之後嘅大城市要升格都以佢為基準參照，升格日都習慣用番4月1號。

1972年至1992年間，札幌市、川崎市、福岡市、廣島市、仙台市、千葉市先後成為指定都市。

2001年8月30號，確定市町村合併支援計劃，促進各市嘅合併。升格嘅人口要求降至70萬。

2003年，埼玉市成為指定都市。

2005年至2007年間，靜岡市、堺市、新潟市、濱松市先後成為指定都市。

2005年8月31號，確定新市町村合併支援計劃。繼續延長升格嘅彈性人口要求。

2009年至2012年間，岡山市、相模原市、熊本市先後成為指定都市。

權力 
地方自治法252條第19款第一項：

政令指定都市、中核市同特例市係有分別嘅。成為政令指定都市之後，一般城市嘅權限會增加，有一種講法係，都道府縣所擁有嘅80%權力會下放畀政令指定都市，而中核市只能喺都道府縣得到相對政令指定都市70%嘅權力，特例市就有30%。政令指定都市係3種大都會制度中接收權力最多嘅，財政上基本能得到同都道府縣一樣嘅權利，因此佢嘅地方交付稅(地稅)同關係道路配備方面嘅收入都會增加。以下係都道府縣下放嘅權力：

有關兒童福利嘅事務
有關民生委員嘅事務
有關殘疾人福利嘅事務
有關社會保障嘅事務

有關處理遊客病、死嘅事務
有關社會福利業務嘅事務
有關智障患者福利嘅事務

有關母子家庭同寡婦福利嘅事務
有關老人福利嘅事務
有關婦幼保健嘅事務
有關食品衛生嘅事務
有關墓地、喪葬業監管嘅事務

有關娛樂場所、旅館同公共浴場嘅營業規則嘅事務
有關精神保健同精神病人福利嘅事務
有關結核病預防嘅事務
有關城市規劃嘅事務
有關土地區劃整理事業嘅事務
有關戶外廣告監管嘅事務

同都道府縣同等嘅資格 
政令指定都市擁有一啲同都道府縣同等嘅權限，可以自己落決策而唔使經過都道府縣。
可以直接同國家接觸而唔使通過縣。
同都道府縣一樣經統一地方選舉選出市長同埋自己都市議會嘅議員。
當提起或者寫地址嗰陣，唔使落縣名，例如：愛知縣名古屋市中區榮→名古屋市中區榮，除咗某啲慣例用法同埋由1970年舊自治省嘅通告，如果指定都市同都道府縣廳所在地撞名嘅話，就要落番縣名，例如：栃木縣栃木市、山梨縣山梨市。
喺一啲特別體育賽事，可以自己組隊參加。
公共機構嘅域名可以用「city.市名.jp」，唔使用一般嘅「city.市名.縣名.jp」。
同都道府縣一樣嘅大學畢業生招聘考試。
發行地方債券。
成立醫科大學。
發行獎券。

一覽 
 ※表示唔係道府縣廳所在地。
 行政區裏面粗體字表示市政府所在地。

攷 

日本政區